CELEX: 32012R0989
Language: lv
Date: 2012-10-25 00:00:00
Title: Komisijas Īstenošanas regula (ES) Nr. 989/2012 ( 2012. gada 25. oktobris ) par atļauju izmantot no Trichoderma reesei (MULC 49755) iegūtu endo-1,4-beta-ksilanāzi un no Trichoderma reesei (MULC 49754) iegūtu endo-1,3(4)-beta-glikanāzi kā barības piedevu dējējvistām un retāk audzētu gaļas mājputnu un dējējmājputnu sugām (atļaujas turētājs Aveve NV )  Dokuments attiecas uz EEZ

26.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 297/11
            
         KOMISIJAS ĪSTENOŠANAS REGULA (ES) Nr. 989/2012
   (2012. gada 25. oktobris)
   par atļauju izmantot no Trichoderma reesei (MULC 49755) iegūtu endo-1,4-beta-ksilanāzi un no Trichoderma reesei (MULC 49754) iegūtu endo-1,3(4)-beta-glikanāzi kā barības piedevu dējējvistām un retāk audzētu gaļas mājputnu un dējējmājputnu sugām (atļaujas turētājs Aveve NV)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju no Trichoderma reesei (MULC 49755) iegūtas endo-1,4-beta-ksilanāzes un no Trichoderma reesei (MULC 49754) iegūtas endo-1,3(4)-beta-glikanāzes izmantošanai. Pieteikumam bija pievienotas Regulas (EK) Nr. 1831/2003 7. panta 3. punktā paredzētās ziņas un dokumenti.
            
         
               (3)
            
            
               Pieteikums attiecas uz atļauju izmantot no Trichoderma reesei (MULC 49755) iegūtu endo-1,4-beta-ksilanāzi un no Trichoderma reesei (MULC 49754) iegūtu endo-1,3(4)-beta-glikanāzi kā barības piedevu dējējvistām un retāk audzētu gaļas mājputnu un dējējmājputnu sugām, klasificējot tās piedevu kategorijā “zootehniskās piedevas”.
            
         
               (4)
            
            
               Minētos fermentus ar Komisijas Regulu (EK) Nr. 1091/2009 (2) desmit gadus atļāva lietot gaļas cāļiem un ar Komisijas Īstenošanas regulu (ES) Nr. 1088/2011 (3) desmit gadus – atšķirtiem sivēniem.
            
         
               (5)
            
            
               Iesniegti jauni dati, pamatojot atļaujas pieteikumu dējējvistu un retāk audzētu gaļas mājputnu un dējējmājputnu sugu barībā izmantot no Trichoderma reesei (MULC 49755) iegūtu endo-1,4-beta-ksilanāzi un no Trichoderma reesei (MULC 49754) iegūtu endo-1,3(4)-beta-glikanāzi. Eiropas Pārtikas nekaitīguma iestāde (“Iestāde”) 2012. gada 23. maija atzinumā (4) secināja, ka no Trichoderma reesei (MULC 49755) iegūtas endo-1,4-beta-ksilanāzes un no Trichoderma reesei (MULC 49754) iegūtas endo-1,3(4)-beta-glikanāzes izmantošana kaitīgi neietekmē dzīvnieku veselību, cilvēku veselību vai vidi un ka šie preparāti var būtiski palielināt olu masu un uzlabot barības attiecību pret olu masu dējējvistām un retāk audzētu dējējmājputnu sugām, kā arī var uzlabot zootehniskos parametrus retāk audzētu gaļas mājputnu sugām. Iestāde uzskata, ka nav nepieciešamas īpašas prasības pēcpārdošanas uzraudzības veikšanai. Tā arī pārbaudīja ziņojumu par barībā lietotās dzīvnieku barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (6)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto endo-1,4-beta-ksilanāzi un endo-1,3(4)-beta-glikanāzi, kas ietilpst piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 25. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 299, 14.11.2009., 6. lpp.
   
      (3)  OV L 281, 28.10.2011., 14. lpp.
   
      (4)  EFSA Journal 2012; 10(6):2728.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās barības ar 12 % mitrumu aktivitātes vienības/kg
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a9
               
               
                  
                     Aveve NV
                  
               
               
                  Endo-1,4-beta-ksilanāze
                  EC 3.2.1.8
                  Endo-1,3(4)-beta-glikanāze
                  EC 3.2.1.6
               
               
                  
                               
                           
                           
                              
                                 Piedevas sastāvs
                              
                              No Trichoderma reesei (MULC 49755) iegūts endo-1,4-beta-ksilanāzes un no Trichoderma reesei (MULC 49754) iegūts endo-1,3(4)-beta-glikanāzes preparāts ar minimālo aktivitāti: 40 000 XU (1) un 9 000 BGU (2)/g
                           
                        
                               
                           
                           
                              
                                 Aktīvās vielas raksturojums
                              
                              No Trichoderma reesei (MULC 49755) iegūta endo-1,4-beta-ksilanāze un no Trichoderma reesei (MULC 49754) iegūta endo-1,3(4)-beta-glikanāze
                           
                        
                               
                           
                           
                              
                                 Analīzes metode
                                  (3)
                              
                              Piedevā iekļautās aktīvās vielas raksturojums:
                              
                                          —
                                       
                                       
                                          kolorimetriskā metode, kas balstīta uz dinitrosalicilskābes reakciju ar reducējošo cukuru, kas izdalās endo-1,4-beta-ksilanāzes reakcijā ar ksilānu saturošu substrātu,
                                       
                                    
                                          —
                                       
                                       
                                          kolorimetriskā metode, kas balstīta uz dinitrosalicilskābes reakciju ar reducējošo cukuru, kas izdalās endo-1,3(4)-beta-glikanāzes reakcijā ar beta-glikānu saturošu substrātu.
                                       
                                    Barībā iekļauto aktīvo vielu raksturojums:
                              
                                          —
                                       
                                       
                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-ksilanāze izdala no kviešu arabinoksilāna substrāta, kas saistīts ar krāsvielu,
                                       
                                    
                                          —
                                       
                                       
                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,3(4)-beta-glikanāze izdala no miežu betaglikāna substrāta, kas saistīts ar krāsvielu.
                                       
                                    
                        
               
                  Dējējvistas un retāk audzētu dējējmājputnu sugas
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.
                           
                        
                              2.
                           
                           
                              Lietošanai barībā, kurā ir daudz cieti saturošu un cieti nesaturošu polisaharīdu (galvenokārt beta-glikānu un arabinoksilānu).
                           
                        
                              3.
                           
                           
                              Drošības apsvērumi: darba laikā jālieto elpceļu aizsarglīdzekļi, aizsargbrilles un cimdi.
                           
                        
               
                  2022. gada 15. novembris
               
            
                  Retāk audzētu gaļas mājputnu sugas
               
               
                  3 000 XU
                  675 BGU
               
            
         (1)  1 XU ir fermenta daudzums, kas no auzu pelavu ksilāna vienā minūtē pie pH 4,8 un 50 °C atbrīvo 1 mikromolu reducējošo cukuru (ksilozes ekvivalentos).
      
         (2)  1 BGU ir fermenta daudzums, kas no miežu beta-glikāna vienā minūtē pie pH 5,0 un 50 °C atbrīvo 1 mikromolu reducējošo cukuru (celobiozes ekvivalentos).
      
         (3)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.